**ประกาศ**

**นโยบายเสรีภาพในการสมาคมและการร่วมเจรจาต่อรอง**

***ความมุ่งมั่นที่จะไม่ยอมรับโดยเด็ดขาด***

บริษัทฯ มีนโนบายไม่ยอมรับโดยเด็ดขาดต่อความพยายามที่จะหลีกเลี่ยงหรือขัดขวางการใช้สิทธิ
ของพนักงานในการก่อตั้งหรือเข้าร่วมองค์กรหรือกลุ่มที่คนเหล่านั้นเลือก (รวมถึงสหภาพการค้า) เพื่อให้เป็นตัวแทนของตน เราตระหนักถึงสิทธิของผู้ปฏิบัติงานและพนักงานในการก่อตั้งกลุ่มซึ่งมีการจัดการอย่างเสรี
และมีสิทธิที่จะเข้าร่วมสหพันธ์และสมาพันธ์ที่เกี่ยวข้องกับองค์กรสากลของผู้ปฏิบัติงานและพนักงาน โดยไม่ต้องเกรงกลัวว่าจะถูกสลายหรือระงับยับยั้งโดยผู้มีอำนาจในการบริหาร[[1]](#footnote-1) เช่นเดียวกัน เราจะไม่ยอมรับความพยายาม
ที่จะขัดขวางกระบวนการร่วมเจรจาต่อรองร่วมโดยเด็ดขาด เช่น การไล่พนักงานออกเนื่องจากเป็นสมาชิกสหภาพหรือเข้าร่วมในกิจกรรมของสหภาพ เราขอยืนยันถึงความเข้าใจที่ว่าการเข้าร่วมสมาคมของผู้ปฏิบัติงาน
และพนักงานจะต้องได้รับการคุ้มครองอย่างเหมาะสมจากการกระทำใด ๆ ก็ตามที่เป็นการแทรกแซงโดยบุคคลอื่น[[2]](#footnote-2)

บริษัทฯ ตระหนักว่าเสรีภาพในการสมาคมและการร่วมเจรจาต่อรองร่วมเกี่ยวข้องกับสิทธิแรงงานขั้นพื้นฐาน หากไม่มีสิทธิอย่างแรกแล้ว สิทธิอย่างหลังก็คงไม่อาจดำเนินไปได้ด้วยดีเพราะพนักงานจะไม่มีตัวแทน
ที่เหมาะสม ในการจะมีตัวแทนที่เหมาะสมได้นั้นพนักงานจะต้องมีเสรีภาพในการเลือกว่าจะมีตัวแทนในลักษณะใดและบริษัทฯ จะต้องไม่แทรกแซงกระบวนการนี้ ในอุตสาหกรรมประมงและอาหารทะเลของไทยโดยเฉพาะ
ในองค์กรธุรกิจขนาดเล็กและขนาดกลางอาจจะไม่มีสหภาพแรงงานในสถานที่ทำงาน แต่เราก็ยึดมั่นในความตระหนักที่มีต่อสิทธิของพนักงานในการที่จะจัดการและร่วมเป็นตัวแทนเพื่อผลประโยชน์ของพวกเขาในการเจรจากับบริษัทฯ เราจะไม่ขัดขวางกระบวนนี้และจะเคารพในสิทธิในการจัดการและร่วมเจรจาต่อรองเรื่องสภาพการทำงานและข้อตกลงในการจ้างงาน

บริษัทฯ ตระหนักถึงความสำคัญในการมุ่งมั่นอย่างแข็งขันที่จะเคารพสิทธิมนุษยชน โดยเฉพาะสิทธิ
ของผู้ปฏิบัติงานในการมีงานและรายได้ที่เพียงพอสำหรับดูแลครอบครัวของตน รวมถึงผู้หญิงและเด็กที่จะมีสุขภาพที่ดี ได้รับการศึกษา มีเกียรติ ได้มีพัฒนาการทั้งทางกายและทางใจ และมีสวัสดิภาพภายในสภาพแวดล้อม
ที่คุ้มครองและส่งเสริม เราเตรียมพร้อมที่จะหารือกับพนักงานในเรื่องข้อตกลงที่จะนำมาซึ่งประโยชน์ของทั้งสองฝ่าย ซึ่งจะทำให้ธุรกิจของเราสามารถสนับสนุนพวกเขาต่อไปได้ พร้อม ๆ กับตอบสนองความต้องการและข้อกังวลของพวกเขาถ้าหากและเมื่อพวกเขาเลือกที่จะใช้สิทธิของตน

บริษัทฯ ตระหนักรู้ว่าพระราชบัญญัติคุ้มครองแรงงานในประเทศไทย ได้กำหนดให้บริษัทที่มีพนักงาน
50 คนขึ้นไปจัดตั้งคณะกรรมการสวัสดิการขึ้นมา ภายในคณะนี้ที่กำกับควบคุมโดยพระราชบัญญัติแรงงานสัมพันธ์[[3]](#footnote-3) เฉพาะพนักงานไทยเท่านั้นที่สามารถก่อตั้งและเป็นผู้นำสหภาพได้ แรงงานข้ามชาติอาจเข้าร่วมสหภาพ
ที่มีผู้นำเป็นคนไทยได้แต่ไม่อาจก่อตั้งสหภาพเองได้ เพื่อจัดการปัญหาความไม่เท่าเทียมนี้โดยไม่ให้ขัดต่อกฎหมายแรงงานไทย บริษัทฯ จะเชิญแรงงานข้ามชาติให้เข้าร่วมในคณะกรรมการสวัสดิการ โดยเป็นไปตามสัดส่วนแรงงานข้ามชาติภายในบริษัทฯ

***การใช้งานและขอบเขต***

บริษัทฯ และพนักงานทุกคนจะ

* ไม่มีเข้าไปมีส่วนร่วม สนับสนุน หรือส่งเสริม ในการกระทำที่ขัดขวางสิทธิของพนักงานในการ
จะมีเสรีภาพในการสมาคมและการร่วมเจรจาต่อรองร่วมในทุกรูปแบบ ไม่ว่าจะในทางตรง
หรือทางอ้อม
* ไม่ทำธุรกิจกับองค์กรใดก็ตามที่ส่อนัยหรือถูกกล่าวหาว่าละเมิดสิทธิแรงงานขั้นพื้นฐานเหล่านี้หรือกระทำการใด ๆ ที่ผิดจริยธรรมและมิชอบด้วยกฎหมายในการดำเนินกิจการ ความร่วมมือ หรือในห่วงโซ่อุปทาน
* ไม่จัดซื้อวัสดุและการบริการจากผู้จัดหาสินค้า ผู้รับเหมาช่วง ผู้ให้บริการ นายหน้า ตัวแทนจัดหางาน บริษัทจัดหาแรงงาน ที่อาจจะหรือได้เกี่ยวข้องกับการละเมิดสิทธิมนุษยชนและสิทธิแรงงานขั้นพื้นฐาน รวมถึงสิทธิในการมีเสรีภาพในการสมาคมและการร่วมเจรจาต่อรองร่วมไม่ว่าจะในทางตรงหรือทางอ้อม
* ไม่ใช้การบังคับใช้แรงงาน ความรุนแรง การข่มขู่ การล่วงละเมิดทางกาย/ใจ เป็นมาตรการลงโทษหรือตักเตือนสำหรับผู้ปฏิบัติงานที่เข้าร่วมสมาคมของพนักงาน หรือพนักงานที่เข้าร่วมสหภาพ หรือกิจกรรมการร่วมเจรจาต่อรอง รวมถึงไม่ใช้เป็นหนทางในการเลือกปฏิบัติเนื่องมาจากเชื้อชาติ เพศสภาพ ศาสนา และอื่น ๆ[[4]](#footnote-4)

บริษัทฯ คาดหวังว่าผู้มีส่วนได้ส่วนเสียภายในทั้งหมดไม่ว่าจะเป็นเจ้าของ ผู้ถือหุ้น ผู้จัดการ และพนักงาน จะปฏิบัติตามมาตรฐานที่เข็มงวดที่สุดในการ**ไม่**มีส่วนร่วมและ**ไม่**สนับสนุนการกระทำใด ๆ ที่ละเมิดนโยบายฉบับนี้ตลอดเวลาทั้งในที่ทำงานและในชีวิตส่วนตัว เช่นเดียวกันบริษัทฯ คาดหวังว่าผู้มีส่วนได้ส่วนเสียภายนอกไม่ว่าจะเป็นผู้จัดหาสินค้า ผู้รับเหมาช่วง นายหน้า ตัวแทน โดยเฉพาะอย่างยิ่งบริษัทจัดหาแรงงาน รวมถึงองค์กรธุรกิจ
ที่เป็นสถาบันหรือวิสาหกิจชุมชน จะปฏิบัติตามนโยบายและจุดยืนของบริษัทฯ ในเรื่องสิทธิในการมีเสรีภาพในการสมาคมและการร่วมเจรจาต่อรองร่วม บริษัทฯ ต้องการให้ผู้มีส่วนได้ส่วนเสียทั้งหมดรักษามาตรความโปร่งใสและความรับผิดชอบต่อการกระทำเอาไว้ในระดับสูง

***ความรับผิดชอบในการปฏิบัติตามและจัดการเรื่องความไม่เท่าเทียมที่อาจเกิดขึ้น***

ด้วยความตระหนักถึงความสุ่มเสี่ยงของผู้มีส่วนได้ส่วนเสียบางกลุ่ม เช่น แรงงานข้ามชาติ ผู้หญิงและบุตรของเขา หญิงตั้งครรภ์ ผู้พิการ รวมไปถึงการเลือกปฏิบัติเนื่องมาจากเพศสภาพโดยเฉพาะกับผู้หญิงและเด็กหญิง บริษัทฯ จึงมุ่งมั่นที่จะให้ความสำคัญเป็นพิเศษและจัดหาทรัพยากรให้อย่างสอดคล้องกับคุณค่าและไม่เกินศักยภาพบริษัทฯ การปฏิบัติตามนโยบายฉบับนี้จะเป็นไปตามแผนการปฏิบัติตามนโยบาย ซึ่งจะกระตุ้นการรับรู้ เพิ่มการป้องกัน สร้างความตระหนักและการรายงานในทางลับ เปิดช่องทางการร้องทุกข์และทางเลือกในการแก้ไขเยียวยา เฝ้าจับตาและตรวจสอบให้กลยุทธ์เหล่านี้สามารถจัดการกับความไม่เท่าเทียมที่อาจเกิดขึ้นได้อย่างเป็นระบบ
รวมไปถึงส่งเสริมความพยายามที่จะระบุ ลด ป้องกัน และกำจัดความพยายามใด ๆ ก็ตามที่จะขัดขวางหรือป้องกันไม่ให้มีการใช้สิทธิในการมีเสรีภาพในการสมาคมและการร่วมเจรจาต่อรองร่วม

**นโยบายนี้ถูกประกาศและมีผลบังคับใช้ตั้งแต่วันที่……………………………………………**

**จึงเรียนมาเพื่อโปรดทราบโดยทั่วกัน**

**.....................................**

**( )**

**กรรมการผู้จัดการ**

1. อนุสัญญาว่าด้วยเสรีภาพในการสมาคมและการคุ้มครองสิทธิในการรวมตัวกัน ค.ศ. 1948 (ฉบับที่ 87) [↑](#footnote-ref-1)
2. อนุสัญญาว่าด้วยการปฏิบัติตามหลักการแห่งสิทธิในการรวมตัวกันและการเจรจาต่อรองร่วม ค.ศ. 1949 [↑](#footnote-ref-2)
3. พระราชบัญญัติแรงงานสัมพันธ์ พ.ศ.2518 (1974) มาตรา 12 [↑](#footnote-ref-3)
4. อนุสัญญาว่าด้วยการยกเลิกแรงงานบังคับ ค.ศ. 1957 (ฉบับที่ 105) [↑](#footnote-ref-4)